Imtella' Novembru 28, 2021 Rapport: Tony Dimech Tfajla ta' 23 sena, li tinsab fi stat ta' tqala avvanzat, ingħatat ordni ta' probation u ordni tat-trattament għal perjodu ta' 3 snin wara li ammettiet li fl-10 Novembru serqet mingħand mara f'Ħal Qormi. L-Ispetturi Roderick Agius u Kevin Pulis qalu li fil-ġimgħa li kien ilhom jinvestigaw is-serqa, l-akkużata wriet progress biex ma tibqax fil-vizzju tad-droga. L-Ispettur Pulis qal li fiċ-ċirkustanzi, il-piena għandha tinkludi protezzjoni u appoġġ għall-akkużata biex l-istat jgħinha toħroġ mill-vizzju tad-droga speċjalment fl-istat li tinsab fih.